A Perlátor Program Részvételi Szabályzata

A Programban való részvétel feltétele, hogy a résztvevő megismerje és elfogadja a Perlátor Program Részvételi Szabályzatát, amelyet ebben a dokumentumban olvashat el.

1. A résztvevő fél

1.1 A Programban résztvevők

A Programban résztvevőnek minősül minden olyan minden olyan cselekvőképes, magyarországi lakcímmel rendelkező személy, aki 18. életévét betöltötte és a jelen Szabályzatban írtaknak megfelelően részt vesz a Perlátor Programban.

2. Irányadó jogszabályok

– a Magyar Energetikai és Közmű-szabályozási Hivatalról szóló 2013. évi XXII. törvény (Mekh tv.)

– az energiahatékonyságról szóló 2015. évi LVII. törvény (Ehat. tv.)

– a fogyasztóvédelemről szóló 1997. évi CLV. törvény

– a 2013. évi V. törvény a Polgári Törvénykönyvről

– a 45/2014. (II. 26.) Korm. rendelet a fogyasztó és a vállalkozás közötti szerződések részletes szabályairól

– 122/2015. (V. 26.) Korm. rendelet az energiahatékonyságról szóló törvény végrehajtásáról

– 17/2020. (XII. 21.) MEKH rendelet a végfelhasználási energia megtakarítással kapcsolatos adatszolgáltatásról

– az Európai Parlament és a Tanács 2012/27/EU irányelve (2012. október 25.) az energiahatékonyságról

– az Európai Parlament és a Tanács 2009/125/EK irányelve az energiával kapcsolatos termékek környezettudatos tervezésére vonatkozó követelmények megállapítási kereteinek létrehozásáról

– az Európai Parlament és a Tanács 2012/27/EU irányelve (2012. október 25.) az energiahatékonyságról, a 2009/125/EK és a 2010/30/EU irányelv módosításáról, valamint a 2004/8/EK és a 2006/32/EK irányelv hatályon kívül helyezéséről

3. Fogalmi meghatározások

Igénylő: minden olyan cselekvőképes, magyarországi lakcímmel rendelkező személy, aki 18. életévét betöltötte és a jelen Szabályzatban írtaknak megfelelően egyértelműen kifejezte szándékát a Perlátor Programban való részvétel igényéről.

Felhasználó: minden olyan cselekvőképes, magyarországi lakcímmel rendelkező személy, aki 18. életévét betöltötte és a jelen Szabályzatban írtaknak megfelelően részt vesz a Perlátor Programban.

Nyilatkozat: Nyomtatott, egyedi sorszámmal ellátott adatlap amelynek kitöltésével a Felhasználó a Programban való részvételi szándékát jelzi.

Víztakarékossági egységcsomag: Óbuda-Békásmegyer Önkormányzat ingyenes víztakarékosságot elősegítő egységcsomagot biztosít az igénylők részére, amelyek különféle vízcsapokba, illetve a zuhanyba szerelhető áramlásszabályzókat, a beszereléshez szükséges eszközt, valamint a beszerelést segítő útmutatót tartalmaz.

Energia megtakarítás: Olyan intézkedéseket vagy folyamatokat jelent, amelyek célja az energiafogyasztás csökkentése. Az energia megtakarítás különböző területeken valósulhat meg, például háztartási, ipari, vagy üzleti környezetben. Ilyen intézkedések lehetnek például hatékonyabb technológiák alkalmazása, vagy szemléletbeli változások, mint például a fogyasztói szokások tudatosítása és a felesleges energiafelhasználás minimalizálása.

Hitelesített energia megtakarítás: Energetikai auditáló szervezet által az EKR-ben való elszámolás céljából hitelesített energiahatékonyság-javító intézkedésekből származó energia megtakarítás.

Energetikai auditáló szervezet/Auditor: Olyan szervezet, amely az épületek, rendszerek vagy folyamatok energiafelhasználásának elemzését és értékelését végzi el annak érdekében, hogy azonosítsák a potenciális energiahatékonysági javításokat és megtakarítási lehetőségeket, mindezt számokban is kifejezve.

Addicionalitás: Olyan intézkedés, forrás vagy projekt megközelítés, ami hozzáadott értéket vagy valamilyen jelentős pozitív változást keletkeztet, amely nélkül az adott intézkedés vagy forrás nem jöhetett volna létre.

MEKH: Magyar Energetikai és Közmű-szabályozási Hivatal

4. A Program leírása

A Magyarország a Nemzeti Energia- és Klímatervben kitűzött céljához kapcsolódóan Óbuda-Békásmegyer Önkormányzata hozzá kíván járulni a lakossági végsőenergia-felhasználás csökkentéséhez.

A Perlátor Program a fent említett célkitűzéssel összhangban olyan víz- és energiahatékonyságot célzó intézkedés, amelyekből származó, az Auditor által hitelesített energia megtakarítás elszámolható a MEKH (Magyar Energetikai és Közmű-szabályozási Hivatal) erre kialakított rendszerében (EKR).

A perlátort szállító cég a Nemzeti Energia- és Klímatervben kitűzött célhoz való hozzájárulás érdekében vállalja, hogy térítésmentesen szolgáltat egységcsomagokat a lakossági, végső felhasználók részére, melyekkel víz- és energia megtakarítás érhető el. Az ingyenes csomag átvételére a Felhasználó abban az esetben válik jogosulttá, amennyiben kifejezi egyértelmű szándékát a Programban való részvétel igényéről, elfogadja az Általános Szerződési Feltételeket és a Részvételi Szabályzatot, továbbá kitölti a Nyilatkozatot papír alapon.

5. A Programban való részvételre jogosultak

A Programban részt vehet minden cselekvőképes, magyarországi lakcímmel rendelkező 18. életévét betöltött személy, aki hiánytalanul és a valóságnak megfelelően kitölti a Nyilatkozatot, elfogadja a Részvételi szabályzatot és az Adatkezelési szabályzatot valamely átvételi ponton.

További feltétel, hogy az Programban résztvevő teljesíti a részvétel feltételeit.

Az a Felhasználó, aki a jelen Részvételi Szabályzat szerinti Programban részt vesz, úgy tekintendő, hogy a részvétel tényével – minden további nyilatkozat elvárása nélkül – magára nézve kötelezőnek elfogadta a jelen Részvételi Szabályzatban foglalt valamennyi feltételt.

6. A Program keretében nyújtott egységcsomagok

A Program keretében víztakarékosságot elősegítő egységcsomagot biztosít az Felhasználók részére, amely különféle vízcsapokba, illetve a zuhanyba szerelhető áramlásszabályzókat, a beszereléshez szükséges eszközt, valamint a beszerelést segítő útmutatót tartalmaz.

Az egységcsomagok tartalma:

– 3 db csapba szerelhető perlátor (4 l/perc névleges teljesítmény)

– 3 db tömítőgyűrű a csapba szerelhető perlátorhoz

– 2 db zuhanyfej áramlásszabályozó (6 l/perc névleges teljesítmény)

– 1 db perlátor kulcs

– 1 db használati utasítás

7. A részvétel feltételei

7.1. Az a Felhasználó vehet részt a Programban és jogosult az ingyenes egységcsomagra, aki

– cselekvőképes, magyarországi lakcímmel rendelkezik és 18. életévét betöltötte

– kifejezi egyértelmű szándékát a Programban való részvétel igényéről pl.: kitölti a Nyilatkozatot

– hiánytalanul és a valóságnak megfelelően kitölti a Nyilatkozatot valamely átvételi ponton.

– tudomásul veszi, hogy a Perlátor meghibásodásáért, valamint a szakszerűtlen beszerelésből és a nem rendeltetésszerű használatból eredő károkért a szállító céget semmiféle felelősség nem terheli.

– egyetért azzal, hogy az Önkormányzat ösztönzése és támogatása nélkül a perlátorokat nem szerelte volna fel a lakóingatlanban, ezért az intézkedéssel elérhető energia megtakarítás az önkormányzat közreműködése nélkül nem jönne létre.

– tudomásul veszi, hogy a MEKH, mint ellenőrző szerv jogosult a felhasználási helyen a jogszerű felhasználást és a Részvételi szabályzatban vállaltak betartását ellenőrizni.

– megismerte és elfogadja az Adatkezelési Szabályzatot

– megismerte és elfogadja a jelen Részvételi Szabályzatot és teljesíti a részvétel feltételeit.

7.2. A Felhasználó kötelezettségei

A Felhasználó vállalja, hogy

– az igénylés előtt tájékozódik arról, hogy az általa használt meleg víz előállítási rendszerrel együtt alkalmazhatóak-e a perlátorok/áramlásszabályozók – különösképpen ideértve az M22, M24 és az M28-tól eltérő gyűrűvégződéssel rendelkező csaptelepeket, valamint az átfolyós vízmelegítőket- és ennek függvényében vesz részt a programban

– a csomagban található perlátorokat/áramlásszabályozókat a beszerelési helyen található csaptelepekre, és zuhanyzófejekre a csomag átvételét követő 7 napon belül felszereli.

– a perlátorokat/áramlásszabályozókat csak olyan melegvíz előállítási rendszerrel együtt működteti, amelynél kizárható a perlátor/áramlásszabályozó miatti meghibásodás.

– a beszerelési hely adottságival összhangban az eszközök megfelelő működéshez szükséges karbantartásokat elvégzi pl.: rendszeres vízkőtelenítés, a vízszűrő tisztítása, stb.

– a csomagban található perlátorokat/áramlásszabályozókat a beszerelési helyen, a beszereléstől számított 5 évig használja.

**A Részvételi szabályzat és/vagy az Adatkezelési szabályzat elfogadásának hiánya esetén a Nyilatkozatot kitöltő, beküldő személy nem vehet részt a Programban.**

8. Jogfenntartás

A Program bármikor befejezhető vis maior (így különösen háború, földrengés, katasztrófa, járvány, sztrájk vagy hasonló váratlan esemény) bekövetkezésekor, ideértve azt az esetet, amikor a Szervező rajta kívülálló okok miatt képtelenek gondoskodni a Program megfelelő lebonyolításáról.

A szállító cég a Program igénybevételéből vagy a Részvételi Szabályzat módosításából, a Program felfüggesztéséből, megtiltásából, szüneteltetéséből vagy megszüntetéséből eredően felelősség nem terheli, kizár minden, a fentiekből eredő közvetlen vagy közvetett kárral és költséggel kapcsolatos kártérítést és kártalanítást, amelyet a Felhasználó a Programban való részvétellel kifejezetten tudomásul vesz.

Amennyiben a Program során olyan technikai vagy biztonsági probléma merül fel, amely a Program jogszerű lebonyolítását lehetetlenné teszi vagy veszélyezteti, a szállító cég fenntartja a jogot, hogy a Programot szüneteltesse vagy megszüntesse.

Ezekről az esetekről, körülményekről a szállító cég 24 órával előre tájékoztatást ad.

A szállító cég amennyiben tisztességtelen részvételt vagy visszaélést tapasztal a Program során, úgy a visszaélést elkövető Felhasználót kizárja a Programból.

9. Egyéb rendelkezések

A Program keretében igényelt egységcsomag tartalma másra át nem ruházható, kereskedelmi forgalomba nem hozható, készpénzre, illetve egyéb kedvezményre nem váltható.

Jelen Részvételi Szabályzatra a magyar jogszabályok az irányadók és a Programban való részvétellel kapcsolatosan kialakuló jogviták kizárólagosan a magyar bíróságok joghatósága alá tartoznak. A szállító cég fenntartja a jogot, hogy a Részvételi Szabályzatot indokolt esetben bármikor megváltoztathassák a résztvevők megfelelő tájékoztatása mellett.